Jyske Efterretninger, 1822-04-04
Den ved Pruth samlede Hær, som allerede har staaet, der i mere end 6 Maaneder, koster Rusland næsten det samme, som en virkelig Krig, og Ruslands Handel og Udførsel af Producter paa dets sydlige Kant er ganske afbrudt. - En Tripel=Allianse imellem Storbittannien, Østerrig og Frankrig skal, efter et russisk Blads Paastand, ikke være kommen i Stand. Alt dette vil Tiden meget snart opklare. Nu er det fuldkommen stadfæstet, at Ali, med Tilnavn Depedelenly, Pascha i Janina virkelig er faldet i Chorschids Hænder, henrettet, og hans Hoved sendt til Constantinopel. Da hans Tropper ved Død og Bortrømning vare sammensmeltede til omtrent 50 Mand, opfordrede Chorschid ved sin Siligvar (Adjutant) ham til at overgive sig. Da Ali ofte havde truet med at ville sprænge sig og sit Folk i Luften tilligemed den Borg, han beboede, og som var en Bygning af tre Stokværk, hvoraf han og hans Folk beboede det øverste, hans Skatte gjemtes i det mellemste, og det underste var fyldt med et stort Forraad af Krud, saa lod Chorschid ham vide, at han saa lidet agtede denne Trusel, at han ved længere Vægring endog selv vilde sætte Bygningen i Brand. Da begyndte Ali at capitulere, man siger, efter Overtalelse af en af hans Hustruer. Al i forlangte blot Sikkerhed forsit Liv, men som Chorschid ei kunde tilsige ham, da saadant ej stod i hans, men ene i Storherrens Magt. Da Chorschid endvidere lod ham vide, at han ikke kunde saameget som engang lægge et godt Ord ind for ham hos Storherren, dersom han ej strax ubetinget overgav sig med alle sine Skatte, da bekvemmede Al i sig til Overgivelse paa Naade, og Unaade. Han blev bragt over paa en Holm i Søen, og nød der al den Æresbeviisning, der tilkom hans høje Rang, modtog Besøge, og syntes ikke at være ganske uden Haab om at beholde Livet. Han drak endog Viin, uagtet det, som han selv bemærkede, stred imod Religionens Forskrifter. Men hans Dom indløb fra Constantinopel, og Storherrens Stadfæstelse paa den medfulgte tilligemed Befaling, at den strax skulde fuldbyrdes. Mehmed Pascha, anden Seraskier og Statholder over Morea, skulde selv udføre denne befaling. Han treen ind til Ali den 5te Februar, samtalede nogen Tid med ham og gav ham Døden ved at støde ham sin Daggert i det venstre Bryst. Drabanterne hugge Hovedet af den dræbte Tyran; Alis Mænd gribe til Vaaben, det koster blodige Pander, men snart lendes Kampen ved Udraabet: "Leve Sultan Mahmud og hans Vezier Chorschid Pascha!" - Hoffet i Constantinopel modtog Efterretningen om Alis Henrettelse med megen Glæde. Den Tatar (Feltjæger), som bragte Jndberetningen, fik en kostbar Pels foræret af Storherren tilligemed en aarlig Livrente stor 5000 Piaster (1667 Rigsbankdaler, fem Feltjægerer, som siden bragte Alis Hoved, finge 20,000 Piaster til Deeling imellem sig og hver en Sobelpels, og da Chorschids Silligdar eller Adtiltant siden bragte Alis Sønnesen, olte Aar sommel, hans Harem (Fruentimmerne) og hans Skatte til Constantinopel, hvor han indtraf den 23de, lignede hans Gang et Triumftog. Storherren skienkede ham 40,000 Piaster (13,333 Rbd.) og forfremmede ham til Kapidschi Baschi eller Generalmajor. Chorschid Pascha, Seraskier og Statholder i Rumilien, vil vorde belønnet paa en meere udmærket Maade. Han har faaet en Lykønsknings skrivelse fra Storherren, tildeels skreven med Dennes egen Haand. - Alis Hoved stilledes til Skue med en derunder orslagen Placat, som opregnede hans Misgierninger og Skjændselsdaad og endtes saaledes: "Dette er da det fra Kroppen afsondrede Hoved af Religionsforræderen Depedelenly Al Pascha, fra hvis Skalkhed, Svig og Tyranni Jslams Bekjendere omsider ere blevne befriede."De af Al i beherskede Lande deles i tre Parter, Omer Pascha bliver Statholder i Janina, Mahmud Pascha i Jlbissan, og Debreli Abba Bey i Ochri. Chorschid er med en mægtig Hær dragen mod Oprørerne i Morea.